**Γ.Ν. «ΕΛΕΝΑ ΒΕΝΙΖΕΛΟΥ – ΑΛΕΞΑΝ∆ΡΑ»**

**ΣΩΜΑΤΙΟ ΕΡΓΑΖΟΜΕΝΩΝ**

 **Αθήνα 06-04-2021**

**Δελτίο Τύπου**

**Θέμα: Καταγγελία κατά της Διοικήτριας του Γ.Ν. «ΕΛΕΝΑ ΒΕΝΙΖΕΛΟΥ-ΑΛΕΞΑΝ∆ΡΑ»**

Το Σωματείο Εργαζομένων του Νοσοκομείου «Έλενα Βενιζέλου-Αλεξάνδρα», καταγγέλλει την Διοικήτρια του Νοσοκομείου Ευαγγελία Παππά, η οποία, εν μέσω Πανδημίας και παρά το γεγονός ότι οι εργαζόμενοι δίνουν όλες τους τις δυνάμεις για την αντιμετώπιση του «αόρατου εχθρού», συνεχίζει το καταστροφικό της έργο προβαίνοντας σε αυθαίρετες και παράνομες πράξεις, αγνοώντας ταυτόχρονα τους θεσμούς, τα όργανα και τους υπογεγραμμένους από την ίδια όρους κατά την Σύμβαση εργασίας της.Η **1η ΥΠΕ** οφείλει, αφενός να **μην νομιμοποιεί** αυτές τις αποφάσεις της Διοικήτριας αλλά αντίθετα να ελεγχθεί για τις πράξεις της και να ερωτηθεί:**Γιατί άραγε μέχρι σήμερα δεν έχουν πληρωθεί οι επικουρικοί; Οι εφημερίες;Γιατί δεν έχει λάβει υπόψιν της, τα όσα υποσχέθηκε περί διαφυλάξεως της ανθρώπινης προσωπικότητας, «τιμωρώντας» υπαλλήλους σε θέσεις ευθύνης-κλειδιά,καθαιρέσεις προισταμένων (το μόνο αρμόδιο όργανο είναι το υπηρεσιακό), ενώ το οξύμωρο είναι ότι υπάρχουν ακέφαλα τμήματα στην Διοικητική Υπηρεσία και καταπατώντας συνάμα με την αυταρχική της διοίκηση τον σεβασμό και την αξιοπρέπεια των εργαζομένων;Γιατί δεν έχει ανοίξει την ΜΕΘ-ΜΑΦ, ενώ στέλνει, εν συνεχεία, προσωπικό για «δήθεν εκπαίδευση» στο διασυνδεόμενο Νοσοκομείο «Αλεξάνδρα», αφού όλοι γνωρίζουμε ότι προβαίνει στην συμπλήρωση κενών θέσεων, τις οποίες η ίδια δεν φρόντισε να καλύψει νωρίτερα; Γιατί διατηρεί ακόμα στην υπεύθυνη θέση Συντονίστριας Απογευματινών Ιατρείων παράτυπη εργαζόμενη, καθώς η συγκεκριμένη φέρει πτυχίο Βιβλιοθηκονομίας που δεν προβλέπεται για την θέση αυτή;Γιατί άραγε από 8-01-2021 η Διεύθυνση Ιατρικής Υπηρεσίας λειτουργεί με παράταση θητείας λόγω λήξεως της προηγουμένης από κακόβουλη σκοπιμότητα της αξιότιμης Διοικήτριας, παρακωλύοντας κατά αυτόν τον τρόπο την εύρυθμη και ασφαλή λειτουργία του Νοσοκομείου;Πρέπει να σημειωθεί ότι η θέση Δ.Ι.Υ προκηρύχθηκε κατόπιν παράτυπων διαδικασιών από το Γραφείο Διοίκησης, συμπαρασέρνοντας το Επιστημονικό Συμβούλιο καθώς και την Διοικητική Υπηρεσία.Συμπερασματικά, τα παραπάνω έχουν οδηγήσει στην δημιουργία ενός αισθήματος δυσφορίας και δυσχέρειας εντός του εργασιακού περιβάλλοντος του Νοσοκομείου, παρεμποδίζοντας έτσι την διάθεση των εργαζομένων να συνεχίσουν αδιάκοπα το δύσκολο έργο τους.** **Επομένως, οι εργαζόμενοι καλούν την Διοικήτρια του Νοσοκομείου «Έλενα Βενιζέλου – Αλεξάνδρα» να απομακρυνθεί και να μην κρατά σε ΟΜΗΡΙΑ με «δήθεν» και «τάχα» την Πανδημία και το covid-19, τα Νοσοκομεία, καθώς τα προσχήματα που έχουν ευρεθεί κατά την διάρκεια της θητείας της, έχουν επιφέρει σοβαρά και λειτουργικά προβλήματα, τα οποία με την σειρά τους οδηγούν σε περαιτέρω υποβάθμιση των Νοσοκομείων.**

 **Δ.Σ**

**Κοινοποίηση**

**Γρ.Διοίκησης**

**Α΄ ΥΠΕ:Διοικητής Α΄ ΥΠΕ**

**Γρ.Υπουργού**

**Γρ.Αν.Υπουργού**

**Γρ.Γεν.Γραμματέα**

**Γρ.Γεν.Διευθ.Υπουργού(Κος Αρβανιτάκης Π.)**

**ΜΜΕ**

**ΠΟΕΔΗΝ-ΑΔΕΔΥ**